не е наложено от структурата на пазара на Съюза. Освен това разглежданият продукт е бил продаван също и на производители на оригинално оборудване. По тази причина твърдението, че пазарът в Съюза на оригинално оборудване е защитен от конкуренцията на Китай и затова би трябвало да се анализира отделно, беше отхвърлено.
 (131)
 Освен това, както е отбелязано в съображение 160 от регламента за временните мерки, съдебната практика също потвърждава, че когато се разследва дали е налице вреда за промишлеността на Съюза като цяло, този анализ може да се съсредоточи върху сегмента, който е най-засегнат от дъмпингов внос. В настоящия случай около 65 % от китайския внос на гуми се отнася за категория 3. Следователно един точен анализ на вредата не може да пренебрегне въздействието на дъмпинговия внос, особено в пазарна ситуация, в която продажбите на гуми от категория 3 постоянно нарастват, а всички категории, съставляващи пазара на гуми в Съюза, са взаимно свързани.
 (132)
 Поради тези причини Комисията взе решение да се проведе подходящо изследване на промишлеността като цяло.
 4.3. Потребление на Съюза
 (133)
 Както е посочено в съображение 9, Комисията направи контролни посещения в помещенията на двама несвързани вносители. Констатирано беше, че вносът на разглеждания продукт е деклариран през разглеждания период също под кодове по КН 4011 90 00 и 4011 99 00. Този внос е на гуми от категория 3. Не беше обаче възможно да се установи дали е имало системен проблем с декларирането на разглеждания продукт или проблемът е бил ограничен само до конкретния вносител.
 (134)
 В допълнение, според базата данни Comext на Евростат, общият обем, отчетен от оказалите съдействие китайски производители износители в периода на разследването, надвишава общия внос с произход от Китайската народна република. Обаче тъй като липсват данни, отчетени от тези производители износители за предходните години, Комисията реши да приложи консервативен подход и да не ревизира обемите на вноса от КНР.
 (135)
 След оповестяването на временните заключения беше констатирано, че продажбите на доставчици на протектори, нечленуващи в ETRMA Europool, са били пропуснати при определянето на потреблението на Съюза. По тази причина Комисията ревизира данните за потреблението на Съюза за разглеждания период.
 (136)
 По време на разглеждания период потреблението на Съюза (37) се е променяло, както следва:
 Таблица 2
 Потребление на Съюза (в единици)
 2014 г.
 2015 г.
 2016 г.
 Разследван период
 Общо потребление на Съюза
 20 499 603
 20 962 782
 21 600 223
 21 748 781
 Индекс 2014 г. = 100
 100
 102,3
 105,4
 106,1
 Източник: ETRMA (Сдружение на европейските производители на гуми и гумени изделия) и доставчици на протектори, нечленуващи в ETRMA Europool.
 (137)
 Съответно, потреблението на Съюза се е увеличило през разглеждания период. За целия разглеждан период потреблението се е увеличило с 6,1 %, от около 20,5 милиона гуми на около 21,7 милиона гуми през разследвания период.
 4.4. Взаимовръзка между нови и регенерирани гуми
 (138)
 Няколко заинтересовани страни оспориха временните заключения относно взаимовръзката между нови и регенерирани гуми и между категориите и изказаха същите опасения и след разгласяването на окончателните заключения. Комисията събра цялата информация по този въпрос в бележка към досието